Afrikaans: Die studie was in drie afsonderlike seksies opgedeel. In die eerste afdeling is die effek van seleksie ondersoek deur middel van die simulasie van data met en sonder seleksie. In die tweede afdeling word die simulasie proses ondersoek deur gebruik te maak van die teelwaardes en die variansie komponente soos bepaal deur DFREML. Dit is gedoen om die simulasie te verifiseer. Tydens die derde en finale afdeling word 'n veelvoudige eienskap analise gedoen om die verwantskap tussen die enkel en saamgestelde monster te bepaal. Die effek van seleksie op 'n ontleding vir die bepaling van teelwaardes word duidellik aangetoon in die eerste afdeling. 'n Aansienlike oorberaming van die vaste effek word verkry en word toegeskryf aan die feit dat alle inligting aangaande elke dier wat in die analise gebruik word, beskikbaar moet wees vir ontleding. Hierdie bevinding word deur verskeie outeurs in die literatuur ondersteun (Hagger, 1991; Tuchsceherer & Herrendorfer, 1998, van der Werf, 1990). Die korrelasie tussen die teeltwaardes van die gesimuleerde data en die teeltwaardes soos beplaal deur DFREML (Meyer, 1995) asook die beraamde variansie komponente het getoon dat die simulasie proses en die model wat gebruik is korrek is en nou gebruik kon word vir die vergelyking tussen 'n enkel en dubbel monster. 'n Veelvoudige eienskap analise tussen die enkel en dubbel monster het 'n hoe genetiese korrelsie tussen die twee eienskappe getoon. Dit impliseer dat dieselfe gene verantwoordelik is vir die bepaling van beide eienskappe en dat dit wel moontlik is om die dubbel monster met die enkel monster te vervang.